LIETUVOS RESPUBLIKOS ENERGETIKOS MINISTRAS

įsakymas

DĖL utenos skirstomųjų dujotiekių teritorijų plano

patvirtinimO

2021 m. rugpjūčio 27 d. Nr. 1-197

Vilnius

Vadovaudamasis Lietuvos Respublikos specialiųjų žemės naudojimo sąlygų įstatymo 6 straipsnio 1 dalies 6 punktu, 8 straipsnio 2 dalimi, 141 straipsnio 3 dalimi, Lietuvos Respublikos Vyriausybės 2019 m. gruodžio 11 d. nutarimo Nr. 1248 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“ 2.3 papunkčiu, Elektros tinklų, magistralinių dujotiekių ir naftotiekių (produktotiekių), skirstomųjų dujotiekių, šilumos perdavimo tinklų apsaugos zonų, magistralinių dujotiekių vietovės klasių teritorijų planų rengimo (nerengiant teritorijų planavimo dokumento ar žemės valdos projekto) ir tvirtinimo tvarkos aprašo, patvirtinto Lietuvos Respublikos energetikos ministro 2020 m. spalio 13 d. įsakymu Nr. 1-339 „Dėl Elektros tinklų, magistralinių dujotiekių ir naftotiekių (produktotiekių), skirstomųjų dujotiekių, šilumos perdavimo tinklų apsaugos zonų, magistralinių dujotiekių vietovės klasių teritorijų planų rengimo (nerengiant teritorijų planavimo dokumento ar žemės valdos projekto) ir tvirtinimo tvarkos aprašo patvirtinimo“, 18 punktu ir atsižvelgdamas į AB „Energijos skirstymo operatorius“ 2021 m. birželio 16 d. raštą Nr. 21KR-SD-7779 „Prašymas organizuoti plano tvirtinimą“:

1. T v i r t i n u Utenos skirstomųjų dujotiekių teritorijų planą (pridedama).

2. N u s t a t a u, kad šis įsakymas ir Utenos skirstomųjų dujotiekių teritorijų planas skelbiami AB „Energijos skirstymo operatorius“ interneto svetainėje www.eso.lt.

Energetikos ministras	Dainius Kreivys